**SZOLGÁLTATÁSI SZERZŐDÉS**

amely létrejött egyrészről

**Nyíregyháza Megyei Jogú Város Polgármesteri Hivatala**

székhely: 4400 Nyíregyháza, Kossuth tér 1.

adószám: 1-5402006-2-15

KSH statisztikai számjele: 15402006-8411-321-15,

bankszámlát vezető bank neve: OTP Kereskedelmi Bank Nyrt.

 bankszámla száma: 11744003-15731766

képviseletében: dr. Szemán Sándor címzetes főjegyző)

mint **Megrendelő** (továbbiakban: Megrendelő)

másrészről

a

székhely:

cégjegyzékszám:

adószám:

bankszámlát vezető bank neve:

bankszámla száma:

képviseletében:

mint **Szolgáltató** (továbbiakban: Szolgáltató)

**együttesen szerződő felek** (továbbiakban: Szerződő felek) között az alulírott helyen és időben a következő feltételekkel:

**Előzmények**

Szerződő felek megállapítják, hogy Megrendelő „**Nyíregyháza Megyei Jogú Város Polgármesteri Hivatala részére összesen 45 db multifunkcionális eszköz bérbeadása, üzemeltetése, karbantartása és kellékanyagokkal történő ellátása**” tárgyban a Kbt. 117. §-ban meghatározott módon, szabadon kialakított, hirdetménnyel induló nyíltközbeszerzési eljárást (továbbiakban: közbeszerzési eljárás) folytatott le. Az eljárást megindító felhívás a KÉ. 5275/2017. számon, 2017. április 18. napján jelent meg, míg az Összegezés az ajánlatok elbírálásáról szóló dokumentumot Megrendelő 2017. ………………. napján küldte meg ajánlattevők részére azzal, hogy a közbeszerzési eljárás nyertese Szolgáltató.

Jelen szerződés megkötésére a közbeszerzési eljárás eredményeképpen került sor, amelynek során az összes beérkező ajánlat közül Szolgáltató tette a legjobb ár-érték arány értékelési szempont szerinti legelőnyösebb érvényes ajánlatot.

Szerződő felek kötelezik magukat arra, hogy jelen szerződés teljesítése során mindenkor figyelemmel lesznek egymás érdekeire, és lehetőségeire, a jóhiszeműség és az együttműködés kölcsönös kötelezettségének figyelembevételével járnak el. Kifejezik arra vonatkozó álláspontjukat, hogy a magas színvonalú feladatellátás mindkét fél alapelve, és közös érdeke.

Szerződő felek megállapítják, és jelen szerződés aláírásával is megerősítik, hogy a közbeszerzési dokumentumok, a szolgáltató **ajánlata** jelen **szerződés elválaszthatatlan részét képezi**, így jelen szerződésben nem, vagy nem kellően szabályozott kérdésekben ezen dokumentumokban foglaltak az irányadók.

**A szerződés tárgya**

Nyíregyháza Megyei Jogú Város Polgármesteri Hivatala részére összesen 45 db multifunkcionális eszköz bérbeadása, üzemeltetése, karbantartása és kellékanyagokkal történő ellátása

Megrendelő rögzíti, hogy a szolgáltatás kizárólag új (korábban még üzembe nem helyezett) multifunkcionális eszközökkel biztosítható.

Jelen szerződés aláírásával Megrendelő megrendeli a Szolgáltató pedig elvállalja a Megrendelő által igényelt és a közbeszerzési dokumentumokban, Szolgáltató ajánlatában, valamint jelen szerződés 1. számú mellékletében részletezett mennyiségű és műszaki leírásban meghatározott tulajdonságú berendezések, illetve azok tartozékai (továbbiakban együttesen: berendezés) **bérbeadását**, azoknak **üzemeltetési és karbantartási szolgáltatásának elvégzését.**

Megrendelő kijelenti, hogy a bérlet tárgyáról részletes tájékoztatást kapott Szolgáltatótól.

Szerződő felek rögzítik, hogy a továbbiakban a bérleti jogviszony és az ehhez kapcsolódó kifejezések alatt értelemszerűen érteni kell az **üzemeltetési jogviszonyt** és az ehhez kapcsolódó kifejezéseket is, valamint, hogy a bérleti jogviszony az egyes berendezésekre külön-külön értelmezendő. Az egyes berendezéseket érintő joggyakorlás, illetve kötelezettség teljesítés a többi berendezést nem érinti, tehát elválhat egymástól a szerződés egyes tárgyainak jogi helyzete (rendeltetésszerű használat, fizetési késedelem, felmondás stb.).

Megrendelő tudomásul veszi, hogy a berendezések **Szolgáltató tulajdonában maradnak**, azok Megrendelő használatába, felelős őrzésébe kerülnek. Megrendelő a berendezéseket harmadik személynek nem adhatja használatba, bérletbe, azokon nem alapíthat zálogjogot, nem idegeníthetőek el, nem terhelhetőek meg, valamint jelen szerződés keretein túl el nem mozdíthatóak.

Megrendelő jogosult a jelen szerződésben rögzített darabszámú berendezésektől +**20 %-kal többet** igényelni.

1. **A szerződés érvényessége, hatályossága**

Szerződő felek rögzítik, hogy jelen szerződés mindkét fél általi aláírás napján lép hatályba és határozott időtartamra, **2019. május 29. napjáig (24 hónap)** jön létre.

1. **A teljesítés helye**

Nyíregyháza Megyei Jogú Város Polgármesteri Hivatala

 4400 Nyíregyháza, Kossuth tér 1.

1. **A szolgáltatás díja**

Szerződő felek megállapodnak, hogy Megrendelő köteles jelen szerződés tárgyát képező szolgáltatás ellenértékeként, a szolgáltatások teljesítéséért a nyomtatók havi használata arányában **havidíjat** (nyomatszám szerinti díj) fizetni Szolgáltató részére. A szolgáltatási díj az alábbiakban meghatározott:

.… Ft/színes nyomat

…. Ft/ fekete/fehér nyomat

A szolgáltatási díj a szerződés teljes időtartamára irányadó és a szerződés igazolt, szerződésszerű, hibátlan, és hiánytalan teljesítésére vonatkozik, valamint a szerződés teljesítéséig változatlan. Megrendelőt díjfizetési kötelezettség a berendezések beüzemelését követően terheli.

Szolgáltató minden hónap utolsó napján köteles a berendezések számlálóinak állását leolvasni és azt számlázás előtt egyeztetés céljából Megrendelő részére megküldeni. A Megrendelővel egyeztetett számlálóállást jelen szerződés 2. sz. mellékletében kell rögzíteni.

Szerződő felek rögzítik, hogy **Szolgáltató díja tartalmazza** a berendezések bérleti, üzemeltetési és karbantartási díját, a szerződés teljesítésével összefüggésben felmerülő valamennyi költséget, így Szolgáltató a díjon felül egyéb ár, díj felszámítására, költség elszámolására nem jogosult és Szolgáltató semmilyen jogcímen nem léphet fel további költség-, vagy díjigénnyel Megrendelővel szemben.

1. **Fizetési feltételek, elszámolás**

A számlázásra a teljesítésigazolás Megrendelő által történő kiadását követően havonta kerül sor. A teljesítés igazolására a Kbt. 135. § (1) bekezdés rendelkezései az irányadóak. Megrendelő a Ptk. 6:130. § (1) és (2) bekezdése szerint **havonta** a nyertes ajánlattevő által helyesen benyújtott számla kézhezvételétől számított **30 napon belül** átutalással egyenlíti ki a vállalkozási díjat. Az ellenszolgáltatás megfizetése egyebekben a Kbt. 135.§ (1),(5), (6) bekezdéseiben szabályozott módon történik, figyelemmel az Art.36/A §. rendelkezéseire. Az ajánlattétel, az elszámolás és a kifizetések pénzneme magyar forint (HUF).

Az általános forgalmi adó megfizetése a mindenkor hatályos jogszabályok szerint történik.
Ajánlatkérő előleget nem biztosít.

Megrendelő előleget nem biztosít.

Szolgáltató a **számlát** utólag, minden naptári hónap utolsó napján, a nyomatszámok alapján állítja ki. A számla mellékletét kell, hogy képezze a havi nyomatszám kimutatása.

Szerződő felek rögzítik, hogy jelen szerződés alapján Megrendelőnek Szolgáltató felé fennálló fizetési késedelme esetén Megrendelő a Ptk. 6:155. § (1) bekezdése szerinti **késedelmi kamat** megfizetésére köteles.

1. **Szerződő felek jogai, kötelezettségei**

**5.1. Megrendelő jogai, kötelezettségei**

Megrendelő köteles a szerződésszerűen felajánlott teljesítés átvételéről gondoskodni, bérelt **berendezéseket átvenni**.

Megrendelő köteles Szolgáltató részére a szolgáltatási **díjat megfizetni.**

Megrendelő köteles a bérelt berendezésekhez a Szolgáltatótól származó **kellékanyagokat használni**. Megrendelő kizárólag a Szolgáltató által biztosított festékanyagot használhatja, azonban a berendezések által felhasznált **papír, illetve tűzőkapocs** folyamatos biztosítása - mivel azok nem tartoznak a kellékanyagok körébe - Megrendelő kötelessége.

Megrendelő köteles a berendezések **kezelési kézikönyveiben** leírtakat megismerni, azokat maradéktalanul betartani, a berendezéseket a Szolgáltató előírásainak és a kézikönyvnek megfelelően az útmutatások szerint **gondosan kezelni**, továbbá a berendezések műszaki állagának megóvása érdekében, azok kezelésére és a kapcsolat tartására legalább 1 **felelős személyt megnevezni**.

Megrendelő köteles a specifikációban megadott minimális alapterületnél nem kisebb, normális páratartalmú, a berendezések használati követelményeinek megfelelően pormentes **üzemeltetési helyet biztosítani** a berendezés részére, valamint a szükséges (pl. elektromos hálózati, telefon, számítógép hálózati, illetve egyéb) csatlakozásokról gondoskodni. Megrendelő kötelessége az üzemeltetési hely megközelíthetőségének biztosítása.

A számítógép hálózatra csatlakoztatott berendezés(ek) esetében Megrendelő köteles az 5. számú mellékletben kért **hálózati adatokat**, az üzembe helyezést legalább 3 nappal megelőzően **megadni** és biztosítani, hogy saját informatikusa (rendszergazda) a berendezésnek a számítógépes hálózatra csatlakoztatásakor jelen legyen és a hálózatra kötött berendezésekre a szükséges programokat telepítse.

Megrendelő köteles **javítás, karbantartás céljából** Szolgáltató számára szokásos munkaidőben, (hétfőtől csütörtökig: 8.00 órától 16.30 óráig terjedő, míg pénteken: 8.00 órától 14.00 óráig terjedő időszak) előzetes egyeztetés alapján biztosítani a berendezésekhez való hozzáférést. Amennyiben Megrendelő a hozzáférést nem biztosítja, úgy Szolgáltató következő kiszállásának költségei Megrendelőt terhelik.

Megrendelő köteles mellőzni minden változtatást, beavatkozást a berendezéseken. Megrendelő köteles továbbá **haladéktalanul bejelenteni** Szolgáltatónak a berendezésen feltüntetett karbantartási példányszám elérését, az esetleges meghibásodásokat, üzemzavarokat, károsodásokat, illetve a kellékanyag igényt. A bejelentés a 3. számú melléklet kitöltésével és továbbításával történik.

A **hibabejelentés** elektronikus úton, e-mailen történik, a bejelentés pontos időpontjának az e-mail-t küldő levelező rendszer által visszaigazolt időpont számít.

Megrendelő kapcsolattartói jogosultak a berendezéseket az üzembe helyezést követően az eredeti üzemeltetési helyről épületen belül **szakszerűen mozgatni, áthelyezni** más helyiségbe, irodába. Megrendelő az áttelepítést köteles 1 munkanapon belül Szolgáltató felé jelezni. Az újbóli üzembe helyezést ilyen esetben Megrendelő kapcsolattartói végzik.

Megrendelő köteles **megakadályozni**, hogy a berendezés(ek)en a Szolgáltató által megbízott **szakembereken kívül más személy** javítási munkát vagy egyéb, nem a rendeltetésszerű használatból (rendeltetésszerű használat pl. Megrendelő által elvégezhető papírelakadás elhárítás, vagy papír, festék és tűzőkapocs utántöltés) eredő beavatkozást végezzen. Megrendelő csak a Szolgáltató által biztosított festékanyagokat használhatja.

Megrendelő köteles a Szolgáltatótól átvett **kellékanyagok** – amelyek a Szolgáltató tulajdonát képezik – **megrongálódásából**, esetleges elvesztéséből keletkezett károkat megtéríteni. A kárérték megállapításakor az aktuális piaci érték az irányadó.

Megrendelő **szervezeti változása esetén** – 30 napos bejelentési idővel – a bérelt berendezéseket a szerződött időszakban visszamondhatja, melyet a Szolgáltató részére írásban köteles bejelenteni. A Szolgáltató az elszállításról térítésmentesen gondoskodik.

* 1. **Szolgáltató jogai, kötelezettségei**

* + 1. Szolgáltató köteles jelen szerződés tárgyát képező **45 darabszámú** – az 1. számú mellékletben rögzített típusú, műszaki tartalmú - **multifunkcionális eszközt** Megrendelő által megjelölt teljesítési helyszínekre a szerződés aláírását követő 3 napon belül **leszállítani**, azokat Megrendelő részére **átadni**.

Szolgáltató köteles gondoskodni Megrendelővel egyeztetett időpontban:

* berendezések üzemeltetési helyekre való **egyszeri kiszállításáról** 3 napon belül;
* berendezések leszállítását követő **7 napon** belüli
* egyszeri **üzembe helyezésről**;
* hálózatra csatlakoztatott berendezés(ek) esetén, a szoftverek egy munkaállomásra való **telepítéséről**, a telepítő készlet átadásáról (A munkaállomásokra való telepítésről a helyi informatikusok gondoskodnak.);
* a felhasználók **egyszeri oktatásáról**;
* az üzembe helyezésből eredő hulladékok, **csomagolóanyagok elszállításáról**
* bérleti jogviszony megszűnésével a berendezések üzemeltetési helyekről történő **elszállításáról.**

A fent említett kötelezettségekkel kapcsolatos **szállítási költségek** Szolgáltatót terhelik.

* + 1. Szolgáltató köteles Megrendelővel egyeztetve, annak munkarendjéhez igazodva **ellátni feladatait**, figyelembe véve Megrendelő utasításait, jelen szerződés 3. pontjában megjelölt teljesítési helyeken folyó **munka szükségtelen zavarása nélkül**.
		2. Szolgáltató köteles a berendezések használatból eredő **hulladékot** (pl. csomagolás, üres festéktartályok, stb. – papír és fólia kivételével) térítésmentesen **elszállítani.**
		3. Szolgáltató köteles Megrendelő felé **folyamatosan rendelkezésre állni** annak érdekében, hogy a bérelt berendezésekkel kapcsolatos, az üzemelés során felmerülő problémákat megoldja, hibákat elhárítsa, illetve a folyamatos működést biztosítsa.

6.2.4. Szolgáltató köteles biztosítani Megrendelő részére jelen szerződés 1. számú mellékletében felsorolt berendezések **üzemeltetési szolgáltatását**, amely tartalmazza:

* a szokásos munkaidő alatt munkanapokon végzett karbantartási és javítási munkákat, ideértve a 3. pontban megadott címekre történő kiszállási- és útiköltségeket is;
* a másoláshoz/nyomtatáshoz szükséges gyárilag előírt tonert;
* a beépítendő kopó és egyéb alkatrészeket;
* a megelőző karbantartásokat a gyári előírások szerint;
* a helyszínen nem javítható hibák esetén a berendezés(ek) mozgatását, szállítását.

Az üzemeltetési szolgáltatás **nem tartalmazza** a berendezésekben felhasznált papír és tűzőkapocs biztosítását.

* + 1. Szolgáltató köteles az üzemeltetési szolgáltatás megkezdésekor a berendezések mellé minimum 1 db **tartalék festéket** átadni Megrendelő részére.
		2. Szolgáltató köteles Megrendelő által bejelentett **meghibásodást, üzemzavart** a bejelentéstől számított maximum **2 órán belül** javítással vagy cserekészülék biztosításával **elhárítani**. Szerződő felek rögzítik, hogy ezen időtartamot **kötbérterhes** határidőnek tekintik.
		3. A cseregép típusa eltérhet a jelen szerződésben specifikálttól, de minimum ugyanolyan műszaki paraméterekkel és teljesítménnyel kell rendelkeznie.

A hibákat pontosan meg kell határozni azon felül is, amikor egyáltalán nem működik a berendezés.

Hibának számítanak az alábbi esetek is, amikor a berendezés működik, csak akadozva:

* foltos a nyomat
* gyűri a papírt
* a papír gyakran elakad
* az adott irodába kiírt követelmények közül egyet vagy többet csak akadozva lát el az eszköz: fénymásolás, szkennelés, tértivevény, etikett, duplex nyomtatás, fax, A3 és A4.

6.2.7. Szolgáltató köteles Megrendelőt **haladéktalanul értesíteni** minden olyan körülményről, amely a szolgáltatás nyújtásának eredményességét vagy határidőre történő elvégzését **veszélyezteti, gátolja.**

6.2.8. Szolgáltató jogosult **ellenőrizni** Megrendelőnél a berendezéseket**,** azok műszaki állapotáról, az üzemeltetés feltételeiről előzetesen egyeztetett időpontban a helyszínen **tájékozódni.**

6.2.9. Szolgáltató **kötelezettséget vállal arra**, hogy

*a)* nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

*b)* a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 143. § (3) bekezdése szerinti ügyletekről a Megrendelőt haladéktalanul értesíti.

* + 1. Szolgáltató jelen szerződésből eredő kötelezettségei teljesítéséhez **alvállalkozó bevonására** kizárólag a Kbt-ben foglalt rendelkezések szerint jogosult.
		2. Amennyiben a **berendezések megsemmisülnek**, a határozott időtartamú szerződésből még hátralévő időszakra Megrendelő nem köteles kártérítést fizetni, a Szolgáltató által kötött biztosítás nyújt fedezetet a kárra.
		3. Szolgáltató kijelenti, hogy tekintettel arra, hogy jelen szerződés tárgyát képező berendezések működtetése energiaigényes, ezért az ajánlatában szereplő berendezések teljesítményfelvétele, felfűtési ideje és energiaigénye, a készenléti állapot energiaigénye minimális, a berendezések **automatikus kikapcsolási funkcióval ellátottak.**
		4. Szolgáltató köteles a berendezések havonta összesített számlálóállását Megrendelő számára **elektronikusan elérhetővé** tenni.
		5. Szolgáltató vállalja, hogy a nyomtatók **WINDOWS 10 operációs rendszer** alá is telepíthetőek.
1. **Szerződés megszűnése**

Jelen szerződés a **határozott idő lejártával** megszűnik.

Jelen szerződést bármelyik fél jogosult megszüntetni a másik fél súlyos szerződésszegésére alapított **rendkívüli felmondással**, amelyet megelőzően a sérelmet szenvedett fél köteles a súlyos szerződésszegést elkövető felet írásban, megfelelő határidő tűzésével felszólítani a szerződésszegés abbahagyására és a jogszerű teljesítésre.

A rendkívüli felmondás azonnali hatályú, a jelen szerződést - másik félhez való megérkezés időpontjában - minden további jogcselekmény nélkül megszünteti.

7.1. **Szolgáltató jogosult** jelen szerződést **rendkívüli felmondással** **megszüntetni**, amennyiben:

* Megrendelő 90 napon túli fizetési késedelembe esik, és nem tesz eleget fizetési kötelezettségeinek a Szolgáltató írásbeli felszólítását követő 8 banki napon belül sem;
* Megrendelő a berendezéseket nem a szerződésnek megfelelően használja, így különösen, ha nem a Szolgáltató által biztosított kellékanyagokat használja, illetve a karbantartásokat, javításokat nem a Szolgáltatóval végezteti;
* Megrendelő egyéb, jelen szerződésben rögzített kötelezettségének nem tesz eleget és azt a Szolgáltató írásbeli felszólítását követő 2 munkanapon belül sem teljesíti.
	1. **Megrendelő jogosult** jelen szerződést **rendkívüli felmondással** **megszüntetni** és a berendezések Szolgáltató általi visszaszállítását kezdeményei amennyiben:
* Szolgáltató jelen szerződés lényeges pontjait súlyosan megsérti és kötelezettségeinek Megrendelő írásos felszólítása ellenére sem tesz eleget.
* Szolgáltató nem a szerződésben foglaltaknak megfelelően biztosítja a kellékanyagokat,
* Szolgáltató jelen szerződésében vállalt javítási kötelezettségeit 3 alkalommal késedelmesen teljesíti,
* Szolgáltató által a teljesítéshez igénybe vett közreműködő nem a Megrendelő rendelkezéseinek megfelelően jár el.
* Szolgáltató ellen csőd vagy felszámolási eljárás indult, illetve a Szolgáltató csődjéről, felszámolásáról bírósági határozat került kihirdetésre;
* Szolgáltató egyéb, jelen szerződésben rögzített kötelezettségének nem tesz eleget és azt a Megrendelő írásbeli felszólítását követő 2 munkanapon belül sem teljesíti.
* Megrendelő körülményei oly mértékben megváltoznak, hogy többé nem áll érdekében a szerződés egészben vagy részbeni fenntartása.

7.3.Megrendelő a szerződést **felmondhatja**, vagy - a Ptk.-ban foglaltak szerint - a szerződéstől **elállhat,** ha:

a) feltétlenül szükséges a szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;

b) a Vállalkozó nem biztosítja a 138. §-ban foglaltak betartását, vagy Vállalkozó személyében érvényesen olyan jogutódlás következett be, amely nem felel meg a 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

7.4. Megrendelő **köteles a szerződést felmondani**, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

7.5. Megrendelő a Kbt. 143. § (3) bekezdése alapján **jogosult és egyben köteles a szerződést felmondani** - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

*a)* Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel;

*b)* Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel.

Az előző bekezdések szerinti **felmondás esetén** Szolgáltató a szerződés megszűnése előtt már teljesített szolgáltatás szerződésszerű pénzbeli ellenértékére jogosult. Ezen esetben Megrendelő mentesül a kártérítési megfizetése alól.

Szerződés felmondása vagy bármely más okból való megszűnése esetén szerződő felek kötelesek egymással elszámolni a megszűnéstől számított 15 napon belül.

1. **Szerződést biztosító mellékkötelezettségek**

Szerződő felek rögzítik, hogy Szolgáltató a hibás-, késedelmes, illetve nemteljesítése esetére Megrendelő számára **kötbér fizetésére** köteles.

Amennyiben Szolgáltató jelen szerződésben vállalt bármely kötelezettségeinek teljesítését elmulasztja, azt határidőben nem vagy nem megfelelően teljesíti, úgy Megrendelő **késedelmi kötbérre** jogosult. Megrendelő további, a kötbért meghaladó igazolt kárát is érvényesítheti Szolgáltatóval szemben.

**Késedelmes teljesítés** esetén (beleértve az üzembe helyezés, javítás és karbantartási feladatokat) a kötbér mértéke a késedelemmel érintett berendezésenként napi ……..,-Ft/berendezés. (nyertes ajánlattevő megajánlása szerint)

Szolgáltató a szerződést az abban foglaltak szerint köteles teljesíteni. Amennyiben Szolgáltató hibásan teljesít, úgy Megrendelő a hiba kijavításáig naponta, a késedelmi kötbérrel megegyező mértékű **hibás teljesítési kötbérre** jogosult.

Amennyiben Szolgáltató jelen szerződésben vállalt kötelezettségét valamely, az érdekkörében felmerülő okból nem teljesíti, (teljesítés Szolgáltatónak felróható meghiúsulása esetén) úgy Szolgáltató köteles a teljes nettó összeg (megrendelő által 2016.évi forgalmi adatok szerint előre kalkulált éves nyomatszám alapján kapott összeg) **20% -át** **meghiúsulási kötbér** címén Megrendelő részére megfizetni.

A **kötbér** a szerződésszegés napján válik **esedékessé**.

Megrendelő által kiállított kötbérre vonatkozó számlát Szolgáltató 8 munkanapon belül köteles megfizetni. Megrendelő jogosult az esedékessé vált kötbért a Szolgáltató által benyújtott számlából visszatartani.

Bármely nem szerződésszerű teljesítés jogfenntartás nélküli elfogadása Megrendelő részéről nem értelmezhető joglemondásként azon igényről, vagy igényekről, amelyek Megrendelőt a szerződésszegés következményeként megilletik.

1. **A szerződés hatályát meghaladó szolgáltatások**

A nem a Szolgáltatótól származó kellék és egyéb anyagok által okozott **károk helyreállításának** –szakértői megállapítást követően – **munkái**.

1. **Jogviták rendezése**

Szerződő felek kötelezettséget vállalnak arra, hogy a közöttük felmerülő esetleges **jogvitát** – az együttműködési kötelezettség mellett – elsősorban **tárgyalásos úton** próbálják meg rendezni. Ennek meghiúsulása esetére a pertárgyértéktől függően alávetik magukat a Nyíregyházi Járásbíróság, illetve a Nyíregyházi Törvényszék **kizárólagos illetékességének.**

1. **A szerződés módosítása**

Szerződő felek rögzítik, hogy jelen szerződés **módosítására** kizárólag írásban, szerződő felek közös akaratából, a Kbt. 141. § rendelkezéseinek figyelembevételével kerülhet sor. **Nem minősül a szerződés módosításának** a felek nyilvántartott adataiban, így különösen a székhelyében, képviselőiben, bankszámlaszámában bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

1. **Szerződő felek együttműködése**

Szerződő felek jelen szerződés teljesítése során **kölcsönösen együttműködve**, egymás jogos érdekeire tekintettel kötelesek eljárni.

Szerződő felek **rendszeresen tájékoztatják** egymást jelen szerződés tárgyával összefüggő aktuális eseményekről, változásokról, döntésekről. Szerződő felek kötelesek **haladéktalanul** **tájékoztatni** egymást, a jelen szerződésben kifejezetten nem rendezett minden olyan kérdésről, amely a szerződés teljesítésére kihatással lehet.

Szerződő felek **kapcsolattartói**:

Szolgáltató részéről:

Név:

Tel.sz.:

E-mail cím:

Megrendelő részéről:

Név: Tóth Zoltán

Tel.sz.: 06-42-524-580

E-mail cím: ellatasi.osztaly@nyiregyhaza.hu

Szerződő felek közötti **kapcsolattartás írásban, szóban** történhet, azonban a szóban megtett nyilatkozatok érvényességének feltétele, hogy a nyilatkozattevő a másik félhez haladéktalanul írásban (elektronikus úton, illetve faxon vagy levélben) is eljuttassa nyilatkozatát.

A képviselők körében történő **változást** a felek egymással haladéktalanul, írásban közlik.

1. **Vegyes és záró rendelkezések**

A szerződésben nem szabályozott kérdések tekintetében a Polgári Törvénykönyvről szóló 2013. évi V. törvény, a közbeszerzésekről szóló 2015. évi CXLIII. törvény, az egyéb kapcsolódó jogszabályok, valamint a közbeszerzési dokumentumokban foglalt feltételek és előírások az irányadóak.

Szerződő felek képviselői kijelentik, hogy a jelen szerződés megkötéséhez szükséges felhatalmazással és képviseleti joggal rendelkeznek és a szerződést a szükséges információk birtokában és a felhatalmazások alapján kötik meg.

Szerződő felek képviselői kijelentik továbbá, hogy szerződéskötési képességüket sem jogszabály, sem bírói, hatósági végzés, határozat nem korlátozza, nem zárja ki, továbbá, hogy devizabelföldinek minősülő jogi személyek.

Jelen szerződés elválaszthatatlan részét képezik az alábbi dokumentumok:

1. sz. melléklet: A szerződés hatálya alá tartozó eszközök listája, kritériumrendszere

2. sz. melléklet: Számlálóállás bejelentőlapok

3. sz. melléklet: Hibabejelentő és kellékanyag igénylő lap

4. sz. melléklet: Üzembe helyezési jegyzőkönyv

5. sz. melléklet: Számítógépes hálózatba illesztési adatlap

Szerződő felek jelen szerződést elolvasás, kölcsönös megmagyarázás, értelmezés és megértés után, mint akaratukkal mindenben megegyezőt, jóváhagyólag írták alá.

Nyíregyháza, 2017. …...

 ……………………………………… ……………………………..

 **Nyíregyháza Megyei Jogú Város**

 **Polgármesteri Hivatala képviseletében**

 képviseletében

dr. Szemán Sándor címzetes főjegyző

 **Megrendelő Szolgáltató**

Jogi ellenjegyzés:

 ……………………………………………….

Pénzügyi ellenjegyzés:

 ……………………………………………………..

1. sz. melléklet

**A szerződés hatálya alá tartozó eszközök listája, kritériumrendszere**

2. sz. melléklet

**Számlálóállás bejelentőlap**

|  |  |
| --- | --- |
| Megrendelő neve: |  |
| Szerződés száma: |  |
| Kapcsolattartó neve: |  |
| Kapcsolattartó telefonszáma: |  |
| Telepítés helye: |  |
| Gép sorszáma, neve: |  |
| Gyári szám: |  |
| Tárgyhó: |  |
| Számlálóállás: |  |
| Leolvasás dátuma: |  |

Dátum: ………………………………………………………….

 …………………………………………………………

 név, aláírás, ph.

3. sz. melléklet

**Hibabejelentő és kellékanyag igénylő lap**

|  |  |
| --- | --- |
| Megrendelő neve: |  |
| Szerződés száma: |  |
| Kapcsolattartó neve: |  |
| Kapcsolattartó telefonszáma: |  |
| Telepítés helye: |  |
| Gép sorszáma, neve: |  |
| Gyári száma: |  |
| Számlálóállás a hiba bejelentésekor: |  |
| A hiba rövid leírása: |  |
| Kellékanyag igény: |  |
| Kellékanyag leszállítási határideje: |  |
| Karbantartási igény: |  |

Dátum: …………………………………………………

 ………………………………………………………………

 név, aláírás, ph.

4. sz. melléklet

**Üzembehelyezési jegyzőkönyv**

5. sz. melléklet

**Számítógép hálózatba illesztéshez szükséges adatlap**

|  |  |
| --- | --- |
| Megrendelő neve: |  |
| Kapcsolattartó neve: |  |
| Kapcsolattartó címe: |  |
| Kapcsolattartó telefonszáma: |  |
| Kapcsolattartó e-mail címe: |  |

Operációs rendszerek – kliens oldal

1. □ Nyelv:

2. □ Nyelv:

3. □ Nyelv:

4. □ Nyelv:

5. □ Nyelv:

6. □ Nyelv:

7. □ …………………………… Nyelv

Operációs rendszer – szerver oldal

1. □

2. □

3. □

4. □ ……………………………

5. □ ……………………………

IP cím: …………………………………………………………………………………….

Subnet Mask: …………………………………………………………………………………….

Default Gateway (ha szükséges) ……………………………………………………………………………………

POP3 szerver neve/IP címe: ……………………………………………………………………………………

SMTP szerver neve/IP címe: ……………………………………………………………………………………

Egyéb: ……………………………………………………………………………………………………………………………………………….

Dátum: ………………………………………………….